Title: Körbejárt ország
Description: Jelen kötet az Éghajlat Kiadó, a Hitel című folyóirat és a Nagyítás című hetilap 2010. évi közös szociográfiai pályázatára beérkezett, hét díjazott munkát, s további hét írást tartalmaz. Az írások egyaránt vizsgálják hazánk jelenét és a múlt traumáit is (kitekintéssel a történelmi Magyarország egészére). Zsidó Ferenc szociografikus írása egy székely falu, Székelyszenterzsébet példáján mutatja be azt a folyamatot, mikor a székely közösség számbelileg kisebbségben marad az ott megtelepedett, egyre nagyobb létszámú cigánysággal szemben. Szilágyi Gyula egy női éjjeli menedékhely mindennapjait vizsgálja, Keszeli Ferenc egy nagyon érdekes riportot készített a csallóközi származású, ám családjával együtt gyermekkorában Csehországba deportált Dömötör Vidorral. Horváth Ildikó Szentpéterfa mindennapjait mutatja be, Szilvási Csaba pedig azt vizsgálja, hogyan is változott meg az élet Móricz Zsigmond "Tündérszigetén", Csécsén? Ritter György egy egykori kitelepített svábbal beszélgetett, Tompa Z. Mihály a kórházbezárásokat és a Hospinvest hazai szerepét tekinti át. Balipap Ferenc Gyulaj falu helyzetét és faluképét mutatja be 2008-ból, Bucsányi Krisztián a kállói vásározókról ír, Sipos Gyula pedig azt mutatja be, hogyan változott a szolnoki Tallin lakótelep édenből sivataggá.
Subjects: Boundaries, Hungarians, Ethnic identity
Places: Hungary